CELEX: 62010CO0198
Language: fi
Date: 2011-09-09 00:00:00
Title: Unionin tuomioistuimen määräys (kuudes jaosto) 9 päivänä syyskuuta 2011.#Cassina SpA vastaan Alivar Srl ja Galliani Host Arredamenti Srl.#Ennakkoratkaisupyyntö: Corte d'appello di Milano - Italia.#Työjärjestyksen 104 artiklan 3 kohdan ensimmäinen alakohta - Teollisoikeudet ja kaupalliset oikeudet - Direktiivi 98/71/EY - Mallien oikeudellinen suoja - 17 artikla - Velvollisuus soveltaa samanaikaisesti mallien suojaa ja tekijänoikeuden suojaa - Kansallinen lainsäädäntö, jolla suljetaan pois niiden mallien tekijänoikeuden suoja, joista on ennen kyseisen lainsäädännön voimaantuloa tullut vapaasti käytettäviä.#Asia C-198/10.

Unionin tuomioistuimen määräys (kuudes jaosto) 9.9.2011 – Cassina vastaan Alivar ja Galliani Host Arredamenti 
      (asia C‑198/10)
      Unionin tuomioistuimen työjärjestyksen 104 artiklan 3 kohdan ensimmäinen alakohta – Teollisoikeudet ja kaupalliset oikeudet – Direktiivi 98/71/EY – Mallien oikeudellinen suoja – 17 artikla – Velvollisuus soveltaa samanaikaisesti mallien suojaa ja tekijänoikeuden suojaa – Kansallinen lainsäädäntö, jolla suljetaan pois niiden mallien tekijänoikeuden suoja, joista on ennen kyseisen lainsäädännön
         voimaantuloa tullut vapaasti käytettäviä
      
      Jäsenvaltioiden lainsäädännön lähentäminen – Mallit – Direktiivi 98/71 – Periaate, jonka mukaan mallien suojaa ja tekijänoikeuden suojaa sovelletaan samanaikaisesti – Kansallinen lainsäädäntö, jolla suljetaan pois joko täysin tai aikaisempaan käyttöön perustuvissa rajoissa sellaisten mallien
         tekijänoikeuden suoja, joista on ennen kyseisen lainsäädännön voimaantuloa tullut vapaasti käytettäviä, suhteessa kolmansiin,
         jotka ovat valmistaneet ja myyneet kyseisten mallien mukaisesti toteutettuja tuotteita – Suojan poissulkemista ei voida hyväksyä (Euroopan parlamentin ja neuvoston direktiivin 98/71 17 artikla) (ks. 24–28 ja 32–34 kohta sekä tuomiolauselma)
      
      Aihe 
      
         
               Ennakkoratkaisupyyntö – Corte d’Appello di Milano – Mallien oikeudellisesta suojasta 13.10.1998 annetun Euroopan parlamentin
                  ja neuvoston direktiivin 98/71/EY 17 ja 19 artiklan tulkinta – Kansallinen lainsäädäntö, jolla direktiivi on saatettu voimaan
                  kansallisessa lainsäädännössä ottamalla käyttöön mallien tekijänoikeuden suoja – Jäsenvaltion oikeus laajentaa tämän suojan
                  myöntämisen edellytyksiä
               
            Ratkaisu 
      Mallien oikeudellisesta suojasta 13.10.1998 annetun Euroopan parlamentin ja neuvoston direktiivin 98/71/EY 17 artiklaa on
         tulkittava siten, että se on esteenä sellaiselle jäsenvaltion lainsäädännölle, jolla suljetaan pois joko täysin tai aikaisempaan
         käyttöön perustuvissa rajoissa tämän jäsenvaltion tekijänoikeuden suoja malleilta, joista on ennen kyseisen lainsäädännön
         voimaantulopäivää tullut vapaasti käytettäviä, suhteessa kolmansiin, jotka ovat jäsenvaltiossa valmistaneet ja/tai myyneet
         näiden mallien mukaisesti toteutettuja tuotteita jo ennen kyseistä päivää.